היינו בדירה 5 אנשים (זוג ו 3 בנות גדולות) למשך 5 לילות. הדירה מקסימה, מעוצבת, מרווחת, מוארת ונקיה מאוד. יש בה 3 חדרי שינה גדולים ומרווחים בנוסף לסלון מקסים ונוח ולפינת אוכל נעימה ומרווחת. בחדר שינה אחד אין אפשרות לחסימה של האור החודר מבחוץ. גם חדר המדרגות יפה מואר ונוח, ועם מעלית. למי שמוגבל בהליכה כדאי לדעת שצריך לעלות או לרדת חצי קומה כדי להגיע למעלית. לנו זה לא הפריע. הדירה ממוקמת במיקום מרכזי ביותר ונוח מאוד להגיע ממנה ברגל כמעט לכל האתרים המרכזיים. כדי להגיע למטרו יש לצעוד כ 5-6 דקות. היה לנו מאוד נוח שיש 2 חדרי אמבטיה ו-2 שירותים. בחדר האמבטיה שצמוד לחדר השינה היה חסר קצת מקום (מדפים, מיתלים) למגבות ולכלי הציחצוח. שרה היתה זמינה לכל שיחה איתנו. חיכתה לנו וקיבלה את פנינו ישר עם הגעתנו, וגם אירגנה לנו הסעה משדה התעופה ובחזרה ביום העזיבה. הטיסה שלנו חזרה היתה לקראת חצות, ושרה הפנתה אותנו למקום קרוב שבו ניתן לאחסן את המזוודות (בעלות סבירה). צריך לשים לב שהמקום פתוח רק עד השעה 18.30 , כך שבשעה הזו היינו צריכים לקחת את המזוודות איתנו עד הנסיעה לשדה התעופה. למזלנו קניון פלדיום היה קרוב ויכולנו להיכנס אליו עם המזוודות ולשבת במסעדה עד שעת העזיבה. קצת מסורבל, אבל עבר בשלום. בסך הכל נהננו מאוד מהדירה המקסימה. נשמח לחזור אליה שוב, ואנחנו ממליצים עליה מאוד.